Mikrobioloog by US ontwikkel probiotika | Netwerk24
Mikrobioloog by US ontwikkel probiotika
Deur Elsabé Brits 02 Februarie 2017 10:18
’n Probiotika wat die hele maagdermkanaal belyn, is plaaslik ontwikkel.
Prof. Leon Dicks, mikrobioloog aan die Universiteit Stellenbosch, het die stamme ontwikkel vir Cipla se drie entiro-produkte. Dit is beskikbaar in koutablette, kapsules en ’n poeier wat in die mond oplos.
As die miljarde mikrobes in die maagdermkanaal versteur word, kan dit lei tot verskeie toestande, soos hardlywigheid, diarree, rumatoïed-artritis en inflammasie.
Die vriesdroogmetode wat ontwikkel is vir entiro is uniek en stabiliseer die probiotika-bakterieë. Dit was moontlik omdat ons ’n deeglike begrip het van die metaboliese aktiwiteite en gedrag van die stamme.
Op ’n vraag of die enigste werklik waardevolle probiotika die vloeibare soort is wat ’n mens in die yskas hou, het hy gesê: “Baie probiotika-bakterieë is sensitief vir uitdroging en moet in vloeibare vorm aangevul word.
“Die vriesdroogmetode wat ontwikkel is vir entiro is uniek en stabiliseer die probiotika-bakterieë. Dit was moontlik omdat ons ’n deeglike begrip het van die metaboliese aktiwiteite en gedrag van die stamme.”
Hy het gesê ’n mens het net twee stamme nodig: L. plantarum (aërobe-bakterieë) wat danksy die suuragtige omgewing meestal aan die dunderm heg, asook E. mundtii (anaërobe-bakterieë) wat aan die dikderm heg weens die alkaliese omgewing.
Van die produkte kan vir babas van ses maande en ouer en kinders ouer as twee jaar gegee word.